b'\n_START_ARTICLE_\nNeptunovi naravni sateliti\n_START_PARAGRAPH_\nNeptun ima 13 znanih naravnih satelitov. Najve\xc4\x8dji med njimi je Triton, ki ga je odkril William Lassell samo 17 dni po odkritju Neptuna. Do odkritja naslednjega naravnega satelita Neptuna Nereide je minilo ve\xc4\x8d kot 100 let. Preden je prispela sonda Voyager 2 do Neptuna so odkrili \xc5\xa1e samo luno Lariso v letu 1981. S pomo\xc4\x8djo posnetkov, ki jih je poslala sonda Voyager so odkrili \xc5\xa1e lune Najado, Talaso, Despino in Proteusa. Lune Halimeda, Sao, Laomedeja in Neso so odkrili v letu 2002 v okviru istega programa. Zadnja luna je bila odkrita leta 2003.\n_START_SECTION_\nNenavadne tirnice\n_START_PARAGRAPH_\nSatelit Triton kro\xc5\xbei okoli Neptuna po tirnici v retrogradni smeri._NEWLINE__NEWLINE_Luni Psamata in Neso imata doslej najve\xc4\x8dji znani tirnici v Oson\xc4\x8dju. Njuna obhodna doba je 25 let. Njuna tirnica je celo 125 krat bolj oddaljena kot je oddaljena Luna od Zemlje.\n_START_SECTION_\nIzvor Neptunovih satelitov\n_START_PARAGRAPH_\nVerjetno Neptunovi notranji sateliti niso nastali isto\xc4\x8dasno kot Neptun. Triton je ujeto telo, ki je imelo tirnico z veliko izsrednostjo. Po zajetju je Triton mo\xc4\x8dno vplival na tirnice originalnih naravnih satelitov, ki so zaradi pogostih trkov razpadli na mno\xc5\xbeico manj\xc5\xa1ih delcev. Ti delci so bili pozneje osnova za kreiranje novih satelitov, ki jih vidimo danes._NEWLINE_ _NEWLINE_Simulacije so tudi pokazale, da bi lahko luna Halimeda neko\xc4\x8d v davni preteklosti tr\xc4\x8dila v luno Nereido. Obe luni imata namre\xc4\x8d podobno sivo barvo.'